Document ID: 32003R2326

Uredba Sveta (ES) št. 2326/2003
z dne 19. decembra 2003
o določitvi priporočenih cen za ribolovno leto 2003 in proizvodno ceno za Skupnost za nekatere ribiške proizvode v skladu z Uredbo (ES) št. 104/2000
SVET EVROPSKE UNIJE JE −
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trga za ribiške proizvode in proizvode iz ribogojstva [1] in zlasti člena 18(3) in člena 26(1) Uredbe,
ob upoštevanju predloga Komisije,
ob upoštevanju naslednjega:
(1) Člen 18(1) in člen 26(1) Uredbe (ES) št. 104/2000 predvidevata, da bi bilo treba določiti priporočeno ceno in proizvodno ceno za Skupnost za vsako ribolovno leto, da se določi raven cene za intervencije na trgu za nekatere ribiške proizvode.
(2) Člen 18(1) Uredbe 104/2000 predvideva, da se priporočena cena določi za vsak proizvod in skupino proizvodov s seznama v Prilogah I in II k navedeni uredbi.
(3) Na podlagi trenutno dosegljivih podatkov o cenah zadevnih proizvodov in merilih iz člena 18(2) Uredbe (ES) št. 104/2000 bi bilo treba priporočene cene za ribolovno leto 2004 zvišati, ohraniti ali znižati glede na posamezne vrste.
(4) Uredba (ES) št. 104/2000 določa, da se proizvodna cena za Skupnost določi posebej za vsak proizvod s seznama v Prilogi III k navedeni uredbi. Vendar zadošča, da se proizvodna cena za Skupnost določi samo za en proizvod s seznama v Prilogi III k Uredbi (ES) št. 104/2000, ker je cene za ostale proizvode mogoče izračunati s pomočjo faktorjev pretvorbe, opredeljenih v Uredbi Komisije (EGS) št. 3510/82 [2].
(5) Na osnovi meril, opredeljenih v prvi in drugi alinei člena 18(2) in v členu 26(1) Uredbe (ES) št. 104/2000, bi bilo treba proizvodno ceno za Skupnost za ribolovno leto 2004 zvišati.
(6) Glede na nujnost zadeve je treba odobriti izjemo pri šesttedenskem obdobju, navedenem v odstavku 1(3) Protokola o vlogi nacionalnih parlamentov v Evropski uniji v prilogi k Amsterdamski pogodbi −
SPREJEL NASLEDNJO UREDBO:
Člen 1
Za ribolovno leto od 1. januarja do 31. decembra 2004 se priporočene cene, opredeljene v členu 18(1) Uredbe (ES) št. 104/2000, določijo v skladu s Prilogo I k tej uredbi.
Člen 2
Za ribolovno leto od 1. januarja do 31. decembra 2004 se proizvodne cene za Skupnost, opredeljene v členu 26(1) Uredbe (ES) št. 104/2000, določijo v skladu s Prilogo II k tej uredbi.
Člen 3
Ta uredba začne veljati 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2003

Labels: 2
6